**Enyedi György Emlékkonferencia / 2017-09-08 09:00 - 17:00 / Tomori Pál Főiskola 1223 Budapest, Művelődés u. 21-27.**

**A nők aránya a felsőoktatásban – a nemzetközi adatok komplex értékelése regionális és idősoros szempontból**

**Pitlik László (jun.) – ELTE / Pitlik László – SZIE**

Jelen előadás (ill. a későbbi tanulmány) célja annak bemutatása, hogyan alakult a nők felsőoktatásban való részvételének aránya nemzetközi szinten (országonként) 1970-2015 között az UNESCO adatai alapján, illetve milyen specifikus jelenségek figyelhetők meg közvetlenül a válság előtt és után, ill. regionális bontásban. Az előadás újabb helyzetjelentését adja a My-X Kutatócsoport egyik futó projektjének, amely a SZIE "Multikulturalitás a XXI. században" címmel, az idei évben harmadik alkalommal megrendezett konferenciáján adatvagyon és vizualizációs / elemzési eszköztár tekintetében bemutatásra került [1]. A kutatás szerves részévé vált időközben a svédországi EDEN Konferencia 2017-es programjának is [2]. A kutatás relevanciáját adja a közép- és ezzel elválaszthatatlanul együtt járó felsőoktatási struktúraátalakítás jelenleg is napirenden lévő kérdése, mely aktuálissá teszi a közelmúlt eredményeinek komplex áttekintését, melyet a megfelelő vizualizációs és elemzőeszközök megválasztásával térben és időben is benchmarking kontextusban érdemes megtenni. A megfelelő kontextus kialakítása érdekében bemutatásra kerülnek az UNESCO-adatsorokból feltárható regionális trendek, melyek mentén pl. Közép-Európa országainak eredményei globális és kontinentális kontextusban értelmezhetővé válnak úgy a válság előtt mint után. A kontextus feltárása során alkalmazott módszer a GAPMINDER program 6-dimenziós komplex vizualizációs eljárása. Ezekre támaszkodva kerül kiemelten értékelésre Magyarország idősoros trendjének ún. nyugati, illetve kelti jellegű mechanizmusokkal való összehasonlítása. A My-X Kutatócsoport korábbi konferencián bemutatott eredményeinek további elemzésében a súlyponti vizsgálati szempont a környezeti változók jelentős átrendeződését kísérő, kiemelten a válságot megelőző és követő időszakok vizsgálata során feltárható tendenciák regionális összehasonlításban való bemutatása. Az kutatás vélelmezhetően képes magas szinten vizualizált szakértői támogatást nyújtani a tény-alapú szakpolitizálás mindenkori folyamatai számára.

Kulcsszavak: oktatás, válság, regionális, idősoros, elemzés

Szekció: 7. Regionális egyenlőtlenségek; felzárkózás és leszakadás, területfejlesztési politika

Hivatkozások:

[1] <http://miau.gau.hu/miau/225/multikulti_3_pitlik_2017.docx>

[2] <http://miau.gau.hu/miau2009/index.php3?x=e0&string=balogh%20anik>.

Ellenőrzési pontok a felhívás alapján (http://budafokteteny.hu/program/enyedi-gyorgy-emlekkonferencia) – [241<250 szó]:

1. Egyértelmű-e, miről kíván(nak)beszélni?
2. Szerepel-e releváns problémafelvetés, világos és fókuszált kutatási kérdés?
3. Mennyire kidolgozott a kutatás?
4. Mennyire világos az adatok és a megközelítés leírása?